लिफ्ट लगवा दी थी, अब जेनरेटर की व्यवस्था खुद करे बार: सर्राफ
जिलान्यायालय के चैंबर कांप्लेक्स में अधिवक्ताओं क्लाइंटों की सुविधा को लेकर पूर्व मंत्री एवं विधायक तथा बार एसोसिएशन के पूर्व प्रधान तथा वर्तमान प्रधान आमने सामने गए हैं। विधायक का कहना है कि उन्होंने बार के कहने पर लिफ्ट तो लगवा दी थी, लेकिन उसे चलाने के लिए जेनरेटर या बिजली कनेक्शन लगवाने का कोई आश्वासन नहीं दिया था। इसके विपरीत बार एसोसिएशन के पूर्व प्रधान का कहना है कि जिस समय लिफ्ट का शुभारंभ हुआ था तो विधायक ने जेनरेटर की सुविधा मुहैया कराने का आश्वासन दिया था, वहीं वर्तमान प्रधान ने कहा कि उन्हें पूरा यकीन है कि विधायक ने जो आश्वासन दिया था उसे वे पूरा जरूर करेंगे।
जिस समय लिफ्ट का उद्घाटन हुआ तो बार एसोसिएशन के प्रधान रामकुमार धांगड़ थे। उन्होंने बताया कि विधायक घनश्याम दास सर्राफ ने लिफ्ट के लिए जनरेटर सुविधा का आश्वासन दिया था।
मिलकर दिलाएंगे याद: शर्मा
बारएसोसिएशन के वर्तमान प्रधान बलबीर शर्मा ने कहा कि एसोसिएशन का प्रतिनिधिमंडल पूर्व प्रधान के नेतृत्व में विधायक से मुलाकात कर उन्हें आश्वासन याद दिलाएंगे।
बिजली के कनेक्शन का नहीं दिया था अाश्वासन
पूर्वमंत्री एवं विधायक ने कहा कि सचिवालय में बार के कहने पर उन्होंने लिफ्ट लगवा दी। साथ ही उन्होंने स्पष्ट किया कि जिस वक्त लिफ्ट लगवाने की घोषणा की थी। उन्होंने उस समय बिजली का कनेक्शन या जेनरेटर की व्यवस्था करने की हां नहीं की थी, वह जिम्मेदारी बार की थी।
यह है मामला
जिलान्यायालय के चैंबर कांप्लेक्स में अधिवक्ताओं की सुविधा के लिए तैयार की गई लिफ्ट बिजली कनेक्शन नहीं होने के कारण लगभग पांच माह से बंद पड़ी हुई है। इससे अधिवक्ताओं उनसे मिलने आने वाले विशेष कर वृद्ध दिव्यांग क्लाइंटों को परेशानियों का सामना करना पड़ रहा है। दो मंजिला चैंबर कॉम्पलेक्स में अधिवक्ताओं उनसे मिलने आने वाले क्लाइंटों की ऊपर के चैंबरों में आने जाने के लिए कोई असुविधा हो इसके लिए प्रशासन ने चैंबर में लिफ्ट की सुविधा उपलब्ध करवाई थी। दो अप्रैल 2011 को विधायक सर्राफ के प्रयासों से न्यायमूर्ति अमरनाथ जिंदल ने लिफ्ट का शिलान्यास किया था। पांच साल के लंबे अंतराल के बाद जिला न्यायालय में पूर्व मंत्री विधायक सर्राफ ने लिफ्ट का उद्घाटन कर इस सुविधा को शुरू किया था।
हालांकि लिफ्ट तो तैयार कर दी गई, लेकिन लिफ्ट को चलाने के लिए बिजली का कनेक्शन नहीं लिया। बिना कनेक्शन के लिफ्ट लगभग साढ़े चार माह से धूल फांक रही है। अक्टूबर 2016 को विधायक सर्राफ ने इस लिफ्ट का उद्घाटन किया था। लिफ्ट को तैयार हुए लगभग साढ़े चार माह का समय हो चुका है लेकिन आज तक लिफ्ट नहीं चली है।
घनश्याम सर्राफ
बलबीर शर्मा
रामकुमार धांगड़
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva mai_Deva awa_Deva